નાની રાયણ (તા. માંડવી)
ભારતના ગુજરાત રાજ્યના કચ્છ જિલ્લાના માંડવી તાલુકામાં આવેલું એક  ગામ છે. આ ગામના લોકોનો મુખ્ય વ્યવસાય ખેતી, ખેતમજૂરી, નોકરી તેમ જ પશુપાલન છે. આ ગામમાં મુખ્યત્વે મગ , તલ, બાજરી, જુવાર,  રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

નાની રાયણ ગામમાં વડોદરાના મહારાજા સયાજીરાવ વિશ્વવિદ્યાલયના પુરાતત્વ વિભાગ દ્વારા ઉત્ખનન સહિત સંશોધન દરમિયાન આશરે ૧૫૦૦-૧૮૦૦ વર્ષ જુના અવશેષો મળી આવ્યા હતા. માનવામા આવે છે કે આ અવશેષો મૈત્રક અને ગુપ્તકાળના છે. ઉત્ખનનના ઉપરના ભાગમાં કાચી ઈંટનું બાંધકામ તેમજ તેના નીચેના થરમાં ૩ મીટર સુધી ઊંડે ઉત્ખનન કરતાં માટીના ઠીકરા, શંખ, હાડકાં, કોડી વગેરે વસ્તુઓ સાથે ૪.૫ મીટર લાંબી ટાંકી પણ મળી આવી છે.

સંદર્ભ

માંડવી તાલુકો